open-index/open-wikipedia-markdown huggingface dataset:
ფშავის არაგვი

**ფშავის არაგვი**, (*თეთრი არაგვი* — ისტორიულ წყაროებში) — მდინარე საქართველოში, დუშეთის მუნიციპალიტეტში, თუშეთ-ხევსურეთის კავკასიონის სამხრეთ-დასავლეთ კალთაზე. სათავე აქვს ზღვის დონიდან 2895 მ-ზე. სიგრძე 56 კმ, აუზის ფართობი 946 კმ². ჟინვალთან ერთვის არაგვს მარცხნიდან. საზრდოობს თოვლის, წვიმისა და მიწისქვეშა წყლით. წყალდიდობა იცის წლის თბილ პერიოდში, წყალმცირობა — სექტემბრიდან მარტამდე, ოქტომბერში — წყალმოვარდნები. საშუალო წლიური ხარჯი შესართავთან 22,5 კმ³/წმ.

ფშავის მთავარი მდინარე არის ფშავის არაგვი. იგი სათავეს იღებს დიდი ბორბალოსა (3135 მ) და ბოთანას მთებიდან. არაგვის სათავეს წარმოადგენს სამი ხევის შენაკადი: ბოთანას წყალი, ასისხევი და ბოგონჩარის ხევი. ბორბალოდან დაქანებული არაგვი ფშავის ხეობაზე თანდათანობით ივაკებს და მას სოფელ ახადთან უერთდება მდ. წაწადა და მდ. ვარეულა; დამასტეს ხატთან - მათურხევი (მათურის წყალი), სოფ. შუაფხოში თეთრახევა, ნაროულა და ხატისხევა. შუაფხოდან შვიდი კილომეტრის დაშორებით (ორწყალი - 1154 მ.) ფშავის არაგვს უერთდება ხევსურეთის არაგვი. ორწყლიდან არაგვი სამხრეთისაკენ იღებს გეზს და გზადაგზა იერთებს მცირე ზომის ხევებს. არაგვის მარჯვენა შენაკადებია: ბეტიჩდილის წყალი, აფშოს წყალი, კაწალხეურა, ვანხევი, ჩარგლულა და სხვ.

ჟინვალში ფშავის არაგვი ჩაედინება ჟინვალის წყალსაცავში. წყალსაცავის აშენებამდე (XX საუკუნის 80-იანი წლები) იგი ამ ადგილას უერთდებოდა მთიულეთის არაგვს. ჟინვალიდან არაგვი მიემართება სამხრეთით და მცხეთასთან უერთდება მდინარე მტკვარს.

არაგვი, განსაკუთრებით უკანაფშავის ტერიტორიაზე, საკმაოდ სწრაფი მდინარეა. მისი ტემპერატურა ზაფხულში 16-17 °С-ს არ აღემატება. სიგანე მერყეობს 5-15 მ-ის დიაპაზონში, ხოლო სიღრმე ორწყლამდე, როგორც წესი, არ აღემატება 1 მ-ს, თუ მხედველობაში არ მივიღებთ იშვიათ მორევებს.

## ისტორიული წყაროები
ვახუშტი ბატონიშვილი თავის თხზულებაში „საქართველოს გეოგრაფია“ ფშავის არაგვს ბორბალოდან ჟინვალამდე უწოდებს „თეთრ არაგვს“, ხოლო მთიულეთის არაგვს კი „შავ არაგვს“.

## ლიტერატურა
კატეგორია:მცხეთა-მთიანეთის მხარის მდინარეები
კატეგორია:არაგვის შენაკადები
კატეგორია:ფშავის არაგვი
ადრიანეს კედელი

thumb|240px|ადრიანეს კედელი
thumb|240px|ადრიანეს კედლის მდებარეობა ბრიტანეთის კუნძულზე

**ადრიანეს კედელი** (ლათ. Vallum Hadriani) — იმპერატორ ადრიანეს მმართველობის პერიოდში რომის იმპერიის მიერ ბრიტანეთის კუნძულის გასვწრივ აგებული ქვისა და ტორფის გამაგრება. აიგო კედლის სამხრეთით მდებარე ბრიტანეთის პროვინციის თავდასაცავად ჩრდილოეთში მცხოვრები პიქტების ტომთა თავდასხმებისაგან. კედლის სიგრძეა 117 კმ, სიგანე 3 მ, სიმაღლე 5-6 მ.

ადრიანეს კედელი 1987 წელს შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* Hadrian's Wall Discussion Forum
* UNESCO Frontiers of the Roman Empire
* News on the Wall path
* English Lakes article
* iRomans 

კატეგორია:რომის იმპერია
კატეგორია:გაერთიანებული სამეფოს შენობა-ნაგებობები
კატეგორია:მსოფლიო მემკვიდრეობის ძეგლები გაერთიანებულ სამეფოში
ვიქტორ ზუბკოვი

thumb|right|px|ვიქტორ ზუბკოვი
**ვიქტორ ზუბკოვი** ( დ. 15 სექტემბერი, 1941, სვერდლოვსკის ოლქი) — საბჭოთა და რუსი სახელმწიფო მოღვაწე, ეკონომისტი, 1991–2004 წლებში რამდენიმე მინისტრის მოადგილე. 2004–2007 რუსეთის საფინანსო მონიტორინგის ფედერალური სამსახურის ხელმძღვანელი. 2007–2008 წლებში რუსეთის ფედერაციის მთავრობის თავმჯდომარე. 2008 წლის 12 მაისიდან არის რუსეთის ფედერაციის მთავრობის თავმჯდომარის პირველი მოადგილე.

## რესურსები ინტერნეტში 
*  Biography 
*  Profile 
*  Profile: Viktor Zubkow
*  

კატეგორია:რუსეთის პრემიერ-მინისტრები
კატეგორია:რუსი პოლიტიკოსები
კატეგორია:„ერთიანი რუსეთის“ წევრები
კატეგორია:დაბადებული   15 სექტემბერი
კატეგორია:დაბადებული   1941
კატეგორია:ცოცხალი ადამიანები
ასაფა პაუელი

[thumb|ასაფა პაუელი [2016 წელს]]
**ასაფა პაუელი** (Asafa Powell; დ. 23 ნოემბერი, 1982) — იამაიკელი სპორტსმენი, მორბენალი. 2005 წლიდან 2008 წლამდე იგი იყო 100 მეტრზე სპრინტში მსოფლიო რეკორდსმენი (9,74 წმ.)

## რესურსები ინტერნეტში
*ოფიციალური საიტი 
*ასაფა პაუელის პროფილი IAAF-ზე
*ასაფა პაუელი-ის პროფილი 
*"Asafa Powell" , n°11 on *Time*'s list of 100 Olympic Athletes To Watch

კატეგორია:იამაიკელი სპორტსმენები
კატეგორია:სპრინტის მსოფლიოს რეკორდმენები
კატეგორია:დაბადებული   23 ნოემბერი
კატეგორია:დაბადებული   1982
კატეგორია:ცოცხალი ადამიანები
ალესანდრა ამბროსიო

**ალესანდრა ამბროსიო** ( დ. 11 აპრილი, 1981) — ბრაზილიელი სუპერმოდელი. წარმოშობით არის იტალიელი.

15 წლის ასაკში პირველი ადგილი დაიკავა კონკურსში Elite Model Look-ბრაზილია, რის შედეგად პირველი კონტრაქტი გააფორმა.

## პირადი ცხოვრება
ჰყავს ორი შვილი - ანია და ნოა.

## რესურსები ინტერნეტში
*

## სქოლიო
კატეგორია:ბრაზილიელი მოდელები
კატეგორია:დაბადებული 1981
კატეგორია:დაბადებული 11 აპრილი
კატეგორია:ცოცხალი ადამიანები
წამი

**წამი** (აღნიშვნა: '***, ***') — დროის ძირითადი საზომი ერთეული,  ერთეულთა საერთაშორისო სისტემაში. 

## ისტორია
1967 წელს ზომა-წონათა XIII გენერალურ კონფერენციაზე მიღებულია წამის შემდეგი განსაზღვრა: „წამი არის დრო, რომელიც ტოლია ცეზიუმის 133Cs ატომის ძირითადი მდგომარეობის ორ ზენაზ დონეს შორის გადასვლის შესაბამისი გამოსხივების 9192631770 პერიოდისა“. ასე განსაზღვრულ წამს უწოდებენ ატომურს. მისი აღწარმოება ხდება სიხშირისა და დროის ცეზიუმის ეტალონების მეშვეობით, რომლებიც საშუალებას გვაძლევენ განვსაზღვროთ 133Cs ცეზიუმის ატომების გამოსხივების სიხშირე ორ ფიქსირებულ ენერგეტიკულ დონეს შორის.

წამის წილობითი და ჯერადი ერთეულებია: წუთი (წთ, min), საათი (სთ, h) და ასე შემდეგ. 

*1 წთ = 60 წმ; 
*1 სთ = 3600 წმ;

## ჯერადი და წილობითი ერთეულები
„წამის“ საზომი ერთეულისათვის, როგორც წესი, გამოიყენება მხოლოდ სტანდარტული სი თავსართები (გამონაკლისია დეცი- და სანტი-). დიდი დროის ინტერვალების გასაზომად გამოიყენება ერთეულები წუთი, საათი, დღე და ა. შ.

## ლიტერატურა
## რესურსები ინტერნეტში
*უნივერსალური ენციკლოპედიური ლექსიკონი : (3 ტომად) / შეადგინა ალექსანდრე ელერდაშვილმა. - I-ლი გამოც.. - თბ. : ფანტაზია, 2006. - 28სმ.(MFN: 136149)

99
კატეგორია:სი სისტემის ძირითადი ერთეულები
არიადნა შენგელაია

**არიადნა ვსევოლოდის ასული შენგელაია** (ქალიშვილობის გვარი — **შპრინკი**; დ. 13 იანვარი 1937, ტაშკენტი, უზბეკეთი) — ქართველი მსახიობი. საქართველოს სახალხო არტისტი (1979), რუსეთის სახალხო არტისტი (2000), საკავშირო კინოფესტივალის ლაურეატი (1959). რეჟისორ ელდარ შენგელაიას მეუღლე. შენგელაიამ პირველი პრემია მიიღო კიევის საკავშირო კინოფესტივალზე ტატიანა ლარინას როლის შესრულებისთვის ფილმში „ევგენი ონეგინი“ (1958). საქართველოს ღირსების ორდენის კავალერი (2020).

## ბიოგრაფია 
1960 წელს დაამთავრა საკავშირო კინემატოგრაფიის სახელმწიფო ინსტიტუტის სამსახიობო ფაკულტეტი (ბ. ბელოკუროვის სახელოსნო). იყო თბილისის გრიბოედოვის სახელობის დრამატული თეატრის მსახიობი. კინოში არაერთი როლი აქვს შესრულებული. 1957 წლიდან იღებენ კინოში. ჯერ კიდევ კინემატოგრაფიის ინსტიტუტში სწავლისას ითამაშა ფილმებში: „ევგენი ონეგინი“ და „ეჟენი გრანდე“. 1950-იანი წლების ბოლოსა და 1960-იანი წლების დასაწყისში იყო საბჭოთა კინოს ერთ-ერთი ყველაზე პოპულარული მსახიობი. 1960 წლიდან მუშაობდა კინოსტუდია „ქართულ ფილმში“. მისი კინოდებიუტი შედგა ფილმში „ეკატერინა ვორონინა“, სადაც შეასრულა ირინას როლი. სხვადასხვა დროს თანამშრომლობდა რეჟისორებთან ივანე პირიევთან, გიორგი დანელიასთან, ნადეჟდა კოშევეროვასთან, ფელიქს მირონერთან, ისიდორე ანენსკისთან, აბრამ როომთან, ნაუმ ტრახტენბერგთან, ელდარ შენგელაიასთან და სხვებთან. არიადნა შენგელაია ცნობილი იყო თავისი ნატიფი არტისტული სილამაზითა და ძველბერძნული სახელით — არიადნათი. 1980 წლიდან მუშაობას იწყებს მაქსიმ გორკის სახელობის კინოსტუდიაში მსახიობად. კინოში შესრულებული როლებიდან აღსანიშნავია: „შერეკილები“, „ევგინი ონეგინი“, „მთვარის მოტაცება“, „თეთრი ქარავანი“, „ძოწის სამაჯური“ და სხვა. თამაშობდა თეატრშიც. აღსანიშნავია კლეოპატრას როლი ბერნარდ შოუს პიესაში „კეისარი და კლეოპატრა“ და ანა ფრანკის როლი სპექტაკლში „ანა ფრანკის დღიური“. 1957-1980 წლებში ქორწინებაში იმყოფებოდა ქართველ რეჟისორთან ელდარ შენგელაიასათან. არიადნა შენგელაიას პირველი გვარია შპრინკი.

## ფილმოგრაფია 
## ჯილდოები და აღიარება
* 1967 — საქართველოს სსრ-ის დამსახურებული არტისტი 
* 1979 — საქართველოს სსრ-ის სახალხო არტისტი

## რესურსები ინტერნეტში
* არიადნა შენგელაია — kino-teatr.ru 

## სქოლიო
კატეგორია:დაბადებული 13 იანვარი
კატეგორია:დაბადებული 1937
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:რუსეთის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
არიადნა
კატეგორია:ცოცხალი ადამიანები
რიეტი

**რიეტი** () — ქალაქი იტალიაში, ლაციოს რეგიონში. მოსახლეობა 47 745 ადამიანი (2008); რიეტის პროვინციის დედაქალაქი და რიეტის რომაულ-კათოლიკური საეპისკოპოს სატახტო ქალაქი.

ქალაქი მცირე ბორცვზე მდებარეობს, რომელიც ვრცელ გავაკებას გადაჰყურებს ისტორიული ტბის სამხრეთ სანაპიროზე მდ. ველინოს შესართავთან. ამჟამად ისტორიული ტბის აუზში მხოლოდ მცირე ტბები რიპასოტილი და კანტალისია დარჩენილი.

## რესურსები ინტერნეტში
*ოფიციალური საიტი  
*რუკა 
*რიეტის ტურიზმის სააგენტო 

კატეგორია:იტალიის ქალაქები
კეიტ ბუში

**კეტრინ „კეიტ“ ბუში** () (დ. 30 ივლისი, 1958) — ინგლისელი მომღერალი, სიმღერების ავტორი, მუსიკოსი და მუსიკალური პროდიუსერი. მისმა ეკლექტურმა მუსიკალურმა სტილმა და იდიოსინკრეტულმა ტექსტებმა იგი გაერთიანებული სამეფოს ყველაზე წარმატებულ სოლო ქალ შემსრულებლად აქცია უკანასკნელი 30 წლის განმავლობაში. EMI-მ კონტრაქტი 16 წლის კეიტ ბუშთან გააფორმა, პინკ ფლოიდის დევიდ გილმორის რეკომენდირების შემდეგ. 1978 წელს, 19 წლის ასაკში, მისი სადებიუტო სიმღერა Wuthering Heights გაერთიანებული სამეფოს ჩარტების სათავეში მოექცა და იგი პირველ ქალად აქცია, ვინც თავად დაწერილი სიმღერით მოიპოვა სალიდერო პოზიცია.

1979 წლის ტურის შემდეგ, რომელიც ერთადერთი ტურია მის კარიერაში, ბუშმა, 1980 წელს ალბომი, *Never for Ever* გამოუშვა, რისი წყალობითაც ის პირველი ბრიტანელი სოლო ქალი შემსრულებელი გახდა, ვინც გაერთიანებული სამეფოს ალბომების ჩარტს მოექცა სათავეში. 1987 წელს, მან BRIT ჯილდო აიღო საუკეთესო ბრიტანელი სოლო ქალი შემსრულებლის ნომინაციაში. მას ათი ალბომი აქვს გამოშვებული, რომელთაგან სამი გაერთიანებული სამეფოს ალბომების ჩარტების პირველ ადგილზე დაფიქსირდა.

## დისკოგრაფია 
* *The Kick Inside* (1978)
* *Lionheart* (1978)
* *Never for Ever* (1980)
* *The Dreaming* (1982)
* *Hounds of Love* (1985)
* *The Sensual World* (1989)
* *The Red Shoes* (1993)
* *Aerial* (2005)
* ''Director's Cut* (2011)
* *50 Words for Snow'' (2011)

## რესურსები ინტერნეტში 
* 
* 
* 
* 
* Kate Bush interview, Ireland, 1978

## სქოლიო
კატეგორია:კეიტ ბუში
კატეგორია:ინგლისელი პოპ-მომღერლები
კატეგორია:დაბადებული 1958
კატეგორია:დაბადებული 30 ივლისი
კატეგორია:XX საუკუნის ინგლისელი მომღერლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
უკრაინის ეროვნული საფეხბურთო ნაკრები

**უკრაინის ეროვნული საფეხბურთო ნაკრები** — წარმოადგენს უკრაინას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს უკრაინის ფეხბურთის ასოციაცია. ნაკრების ყველაზე დიდ მიღწევას დღემდე წარმოადგენს 2006 წლის მსოფლიო ჩემპიონატის მეოთხედფინალში გასვლა, გუნდის მაშინდელი მთავარი მწვრთნელის ოლეგ ბლოხინის ხელმძღვანელობით.  

2025 წლის 3 აპრილის მონაცემებით ფიფა-ს რეიტინგში იკავებს 25-ე ადგილს, შესაბამისად მე-13 ადგილს ევროპის ქვეყნების ეროვნულ ნაკრებთა შორის.

### ნაკრების ყველა დროის სტატისტიკა
 შვედებთან მატჩის წინ.]]
 მატჩის წინ, 2015 წლის 14 ივნისი.]]

 — უკრაინის ნაკრების ყველა დროის საუკეთესო ბომბარდირი.]]
ქვემოთ მოყვანილია უკრაინის ნაკრების ყველა დროის სტატისტიკა 2019 წლის 10 ივნისის მონაცემებით.

### ყველაზე მეტი მატჩი
2019 წლის 22 იანვრის მონაცემებით 

## ფორმა 
### საშინაო 
### საგარეო 
### ეკიპირების სპონსორები 
## რესურსები ინტერნეტში
* უკრაინის ფეხბურთის ასოციაციის ოფიციალური საიტი 
* უკრაინის ეროვნული ნაკრების მატჩების სტატისტიკა 
* უკრაინის ეროვნული ნაკრების სტატისტიკა და სიახლეები

## სქოლიო
კატეგორია:ევროპის ეროვნული საფეხბურთო ნაკრებები
კატეგორია:უკრაინის ფეხბურთი
მითჰუნ ჩაკრაბორტი

thumb|მითუნ ჩაკრაბორტი

**მითჰუნ ჩაკრაბორტი**, აგრეთვე ცნობილი როგორც **მიტხუნ** ან **მითუნ ჩაკრაბორტი** (ბენგ.: মিঠুন চক্রবর্তী, დაბ. გურანგა ჩაკრაბორტი ან ჩაკრავარტი; დ. 16 ივნისი, 1950) — ინდური კინოს მსახიობი და საზოგადო მოღვაწე. პოპულარობის პიკს მიაღწია როგორც მოცეკვავე მსახიობმა 1980-იან წლებში.

საერთო ჯამში როლი  200-ზე მეტ ბოლივუდის კინოფილმში აქვს განსახიერებული (ერთ-ერთი ცნობილია „დისკოს მოცეკვავე“, 1982) ისევე როგორც რამდენიმე ბენგალიურ და ბოჯპურის ფილმებში. ფლობს სასტუმროების ქსელს „Monarch Hotels“.

## რესურსები ინტერნეტში 
*

კატეგორია:ინდოელი მსახიობები
კატეგორია:ბოლივუდის მსახიობები
კატეგორია:დაბადებული 1950
კატეგორია:დაბადებული 16 ივნისი
კატეგორია:მსახიობები ანბანის მიხედვით
კატეგორია:ცოცხალი ადამიანები
პენიცილინი

thumb|250px|პენიცილინის ფორმულა
**პენიცილინი** (Penicillin; აბრევიატურა PCN) — ბეტა-ლაქტამური ანტიბიოტიკების ჯგუფი, რომლებსაც გრამ-პოზიტიური ორგანიზმების — ბაქტერიული ინფექციების სამკურნალოდ იყენებენ. სახელს „პენიცილინი“ ასევე იყენებენ პენიცილინის ჯგუფის სპეციფიკური წევრის მიმართ, რომლის მოლეკულური ფორმულაა R-C9H11N2O4S, სადაც R ცვლადი გვერდითი ჯაჭვია. იხმარება უმთავრესად ჩირქოვან-სეფსისურ პროცესებთან დაკავშირებულ დაავადებათა წინააღმდეგ; აღმოაჩინა ინგლისელმა მიკრობიოლოგმა ალექსანდერ ფლემინგმა 1929 წელს.

## სქოლიო
კატეგორია:მიკრობიოლოგია
კატეგორია:ანტიბიოტიკები
ტოქტოგულ სატილგანოვი

**ტოქტოგულ სატილგანოვი** (ყირგ.: Токтогул Сатылган уулу; რუს.: Токтогул Сатылганов) (დ. 25 ოქტომბერი, 1864— გ. 17 თებერვალი, 1933) —  ყირგიზი აკინი - იმპროვიზაციით მოლექსე და მომღერალი. მისმა პოპულარობამ პიკს მიაღწია საბჭოთა პერიოდში, როდესაც იგი სახლხო მუსიკოსად შერაცხეს და მთელ ყირგიზეთში ცნობილი გახდა როგორც "ტოქტოგული". ეს წარმატება მეტწილად განპირობებული იყო მისი რევოლუციამდელი შემოქმედებით, რომელიც გაიგივებული გახდა კლასობრივ წინააღმდეგობასთან. თუმცა თანამედროვე კვლევები მიუთითებს, რომ მათში უფრო კლანთაშორისი შუღლი და ქიშპობა იყო ასახული. ამის მიუხედავად, ის მიესალმა რევოლუციას და დაწერა პოემა "რა ქალმა შვა ასეთი პიროვნება, როგორიც ლენინია?" მის აღსანიშნავად. საბჭოთა კავშირის დაშლის შემდეგაც ტოქტოგულის სიმღერები ყირგიზ შემსრულებელთა შორის პოპულარულ თემად რჩება. მის სახელს ატარებს მრავალი ქუჩა, პარკი, სკოლა და მისი მშობლიური ქალაქიც კი.

## რესურსები ინტერნეტში 
*Toktogul
*Toktogul 
*Traditional culture and folklore of Kyrgyzstan           

კატეგორია:ყირგიზი პოეტები
კატეგორია:ყირგიზი მომღერლები
ყირგიზული სომი

**სომი** (ყირგ.: сом) — ყირგიზეთის რესპუბლიკის ეროვნული ვალუტა. მისი ISO 4217 ვალუტის კოდია KGS. დაყოფილია 100 ტიიინად (ყირგ.: тыйын). შემოიღეს 1993 წლის 10 მაისს და შეცვალა საბჭოთა რუბლი კურსით 1 სომი = 200 რუბლი.

## 2009 წლის სერიის ბანკნოტები 
2009 წელს ყირგიზეთის ეროვნულმა ბანკმა გამოუშვა 5000 სომის ღირებულების ბანკნოტი. მოგვიანებით 20, 50 და 100 სომის ღირებულების ახალი კუპიურები.

## რესურსები ინტერნეტში 
* Biographies of the figures depicted on Kyrgyz bank notes from the Spektator magazine 

## სქოლიო 
კატეგორია:ყირგიზეთის ეკონომიკა
კატეგორია:ბრუნვაში არსებული ვალუტები
ოქროს ლომი

**ოქროს ლომი** () — ვენეციის კინოფესტივალის ბიენალეს უმაღლესი პრემია. დაწესდა 1949 წელს საორგანიზაციო კომიტეტის მიერ და ამჟამად კინოინდუსტრიაში ყველაზე პრესტიჟულ პრემიად ითვლება. 1970 წელს, შემოიღეს მეორე ოქროს ლომი, ეს საპატიო ჯილდოა მათთვის, ვინც მნიშვნელოვანი წვლილი შეიტანა კინემატოგრაფიაში.

პრემია პირველად 1949 წელს „წმინდა მარკოზის ოქროს ლომის“ სახით დაწესდა. მანამდე ამ პრემიის ეკვივალენტი იყო „გრან პრემიო ინტერნაციონალე დი ვენეცია“ (ვენეციის საერთაშორისო გრან-პრი), რომელიც 1947-1948 წლებში გაიცა. უფრო ადრე, 1934-1942 წლებში საუკეთესო იტალიური და საუკეთესო უცხოური ფილმისთვის „კოპა მუსოლინი“ (მუსოლინის თასი) გაიცემოდა.

1969-1979 წლებში ოქროს ლომი არ გაცემულა. ბიენალეს ოფიციალური საიტის თანახმად, ეს იყო 1968 წელს ამ ჯილდოს რადიკალურად ექსპერიმენტული ფილმისთვის „Die Artisten in der Zirkuskuppel: Ratlos“ გაცემის შედეგი, რასაც დიდი სკანდალი მოჰყვა პრესაში და კინოკრიტიკოსთა წრეებში.

## ლაურეატები
*1951 – რასიომონი
*1962 – ივანეს ბავშვობა
*1964 – წითელი უდაბნო
*1965 - დიდი დათვის ნისლიანი თანავარსკვლავედი
*1967 – შუადღის ლამაზმანი
*1980 – ატლანტიკ სიტი
*1987 – ნახვამდის, ბავშვებო
*1993 – სამი ფერი: ლურჯი
*1993 – ხანმოკლე მონტაჟი
*2004 - ვერა დრეიკი
*2005 – კუზიანი მთა
*2007 – ვნება, სიფრთხილე
*2010 – სადღაც
*2012 – პიეტა
*2014 - მტრედი იჯდა ტოტზე, ფიქრობდა ცხოვრებაზე

## რესურსები ინტერნეტში
* ბიენალეს ოფიციალური საიტი 

კატეგორია:კინემატოგრაფიული ჯილდოები
კატეგორია:ვენეციის კინოფესტივალი
კატეგორია:იტალიური კინო
კატეგორია:ჯილდოები ანბანის მიხედვით
ჰუმბოლდტის უნივერსიტეტი

**ჰუმბოლდტის უნივერსიტეტი** (გერმ. Humboldt-Universität zu Berlin) — ბერლინის ოთხ უნივერსიტეტთაგან უძველესი. დაარსდა 1809 წლის 16 აგვისტოს ვილჰელმ ფონ ჰუმბოლდტის ინიციატივით. 1828 წელს მიიღო "ფრიდრიხ ვილჰელმის უნივერსიტეტის" სახელწოდება პრუსიის მეფის ფრიდრიხ ვილჰელმ III-ის პატივსაცემად, რომლის მეფობის პერიოდშიც დაარსდა უნივერსიტეტი. 1949 წლიდან ჰუმბოლდტის სახელი ჰქვია.

სწავლება უნივერსიტეტში 1810 წელს დაიწყო და მასში 256 სტუდენტი ირიცხებოდა (2003 წელს აქ 37 145 სტუდენტი იყო, მათ შორის 4 662 უცხოელი). XIX საუკუნეში უნივერსიტეტი ერთ-ერთი უმსხვილესი ევროპული კვლევითი ცენტრი გახდა. მის რექტორებად სხვადასხვა დროს იყვნენ იოჰან გოტლიბ ფიხტე, გეორგ ფრიდრიხ ვილჰელმ ჰეგელი, ფრიდრიხ შლეიერმახერი, კარლ ვეიერშტრასი, თეოდორ მომზენი, რუდოლფ ვირხოვი, მაქს პლანკი და სხვა გამოჩენილი მეცნიერები.

## დაყოფა 
### ფაკულტეტები 
* იურიდიული ფაკულტეტი
* სოფლის მეურნეობის და მებაღეობის ფაკულტეტი
* მათემატიკა-საბუნებისმეტყველო ფაკულტეტი I *ფიზიკა, ბიოლოგია, ქიმია*
* მათემატიკა-საბუნებისმეტყველო ფაკულტეტი II *მათემატიკა, ინფორმატიკა, ფსიქოლოგია, გეოგრაფია*
* Charité – ბერლინის საუნივერსიტეტო მედიცინა *(ერთობლივი სამედიცინო ფაკულტეტი ბერლინის თავისუფალ უნივერსიტეტთან ერთად)*
* ფილოსოფიის ფაკულტეტი I *(ფილოსოფია, ისტორია, საბიბლიოთეკო და ინფორმატიკის მეცნიერება, ევროპული ეთნოლოგია)*
* ფილოსოფიის ფაკულტეტი II *(გერმანული ლიტერატურის ინსტიტუტი, გერმანული ენისა და ლინგვისტიკის ინსტიტუტი, ჩრდილო ევროპის ინსტიტუტი, ანგლისტიკა/ამერიკანისტიკა, რომანისტიკა, სლავისტიკა, კლასიკური ფილოლოგია)*
* ფილოსოფიის ფაკულტეტი III *(სოციალური მეცნიერებები, აზიისა და აფრიკის მეცნიერებები, კულტურისა და ხელოვნების მეცნიერებები, თაობათა სწავლებები)*
* ფილოსოფიის ფაკულტეტი IV *(აღმზრდელობითი მეცნიერებები, რეაბილიტაციის მეცნიერებები, სპორტის მეცნიერება, ხარისხის გაუმჯობესება განათლებაში)*
* თეოლოგიის ფაკულტეტი
* ეკონომიური ფაკულტეტი

## ბიბლიოთეკა 
უნივერსიტეტის ბიბლიოთეკა 6,5 მილიონი წიგნით და დაახ. 9000 მიმდინარე ჟურნალ-გაზეთით ერთ-ერთი უდიდესი საუნივერსიტეტო ბიბლიოთეკაა გერმანიაში.

## რესურსები ინტერნეტში
*უნივერსიტეტის ვებ-გვერდი

## სქოლიო
კატეგორია:ბერლინის  უმაღლესი სასწავლებლები
კატეგორია:უნივერსიტეტები ანბანის მიხედვით
სომის ბრძოლა

მინი|მარჯვნივ|250პქ|სომის ბრძოლა
**სომის ბრძოლა** — ერთ-ერთი უდიდესი ბრძოლა პირველ მსოფლიო ომში, 1916 წლის ზაფხულ-შემოდგომაზე. ერთ მილიონზე მეტი მოკლულით ეს ასევე ყველაზე სისხლიანი ბრძოლა იყო ადამიანთა ისტორიაში. მოკავშირეთა ძალებმა გერმანელების ხაზის გარღვევა სცადეს 40 კმ-იან ფრონტზე მდინარე სომას ჩრდილოეთითა და სამხრეთით ჩრდილოეთ საფრანგეთში. ბრძოლის მიზანი იყო გერმანული ძალების ვერდენის ბრძოლიდან განდევნა, თუმცა, მისი დასრულებისას დანაკარგებმა სომთან მნიშვნელოვნად გადააჭარბა ვერდენისას.

## რესურსები ინტერნეტში
*The British Army in the Great War: The Battles of the Somme, 1916
*New Zealand and the Battle of the Somme 
*Peronne Great War Historial 
*The Somme - Northern Ireland Remembers 
*Padre E. C. Crosse and 'the Devonshire Epitaph': The Astonishing Story of One Man at the Battle of the Somme (with Antecedents to Today's 'Just War' Dialogue) 
*The Friends of Lochnagar 

კატეგორია:პირველი მსოფლიო ომის ბრძოლები
კატეგორია:საფრანგეთის ისტორია
კატეგორია:გერმანიის ისტორია
კატეგორია:XX საუკუნის ბრძოლები
კატეგორია:1916 წლის ბრძოლები
სიმფსონები

„**სიმფსონები**“ () — ამერიკული ანიმაციური სიტკომი, შექმნილი მეტ გრენინგის მიერ Fox Broadcasting Company-სთვის. იგი არის მუშათა კლასის ცხოვრების სატირული გადმოცემა. მთავარი პერსონაჟები არიან სიმფსონების ოჯახის წევრები –  ჰომერი, მარჯი, შვილები ბარტი, ლიზა და მეგი. მოვლენები ვითარდება სპრინგფილდის გამოგონილ ქალაქში. სერიალში უხვად არის ამერიკული კულტურის, საზოგადოების, ტელევიზიის და ადამიანების ყოფის პაროდირება.

გრენინგმა ოჯახის თავგადასავლები ჩაიფიქრა იმ დროს, როდესაც ჯეიმზ ლ. ბრუკსთან ერთად ქმნიდა მათ შესახებ ანიმაციურ მოკლემეტრაჟიან ნაწყვეტებს. ეს ოჯახი თავდაპირველად იყო  მეტად უცნაური, ხოლო წევრები ატარებდნენ მისი საკუთარი ოჯახის წევრთა სახელებს (საკუთარი სახელი „ბარტით“ ჩაანაცვლა). მოკლემეტრაჟიანი ეპიზოდები თავდაპირველად, 1987 წლის 19 აპრილიდან, გადიოდა „ტრეისი ულმანის შოუში“. სამი სეზონის შემდეგ შემუშავდა ნახევარსაათიანი, პრაიმტაიმისთვის განკუთვნილი კონცეფცია. 1989–90 წლების Fox-ის სეზონში „სიმფსონებმა“ დიდი წარმატება მოიპოვეს.

1989 წლის 17 დეკემბერს დებიუტიდან მოყოლებული, დღემდე გამოსულია სერიალის ეპიზოდი. დღეისთვის უკანასკნელი, 29-ე სეზონი, დაიწყო 2017 წლის 1 ოქტომბერს. „სიმფსონები“ ეთერში გასვლის მიხედვით არის ყველაზე ხანგრძლივი ამერიკული ანიმაციური გადაცემა. 2007 წელს გამოვიდა „სიმფსონების ფილმი“ - სრულმეტრაჟიანი ანიმაციური ნამუშევარი, რომელშიც მოთხრობილია ერთ-ერთი ამბავი ქალაქის ცხოვრებიდან. მისმა მსოფლიო შემოსავალმა 527 მილიონი აშშ დოლარი შეადგინა. 2016 წლის 4 ნოემბერს დაინიშნა სერიალის 29-ე და 30-ე სეზონების წარმოება – ყოველ მათგანში 22 ეპიზოდით*.* 2019 წლის 6 თებერვალს სერიალი  31-ე და 32 -ე , 2021 წლის 3 მარტს კი 33-ე და 34-ე სეზონებზე გაანხალეს, ამრიგად, სერიალი 2023 წლამდე გაგრძელდება.
 
„სიმფსონებმა“ კრიტიკოსების მაღალი შეფასებები დაიმსახურეს პირველი ცხრა ან ათი სეზონისთვის, რომლებიც ცნობილია როგორც სერიალის „ოქროს ხანა“. *Time*-მა მას უწოდა XX საუკუნის საუკეთესო ტელესერიალი, ხოლო ერიკ ადამსი (*The A.V. Club*) წერდა, რომ ეს იყო ტელევიზიის „უმაღლესი მიღწევა, განურჩევლად ფორმატისა“. 2000 წლის 14 იანვარს სიმფსონების ოჯახს ჰოლივუდის დიდების ხეივანში ვარსკვლავი გაუხსნეს. სერიალმა დღემდე მიიღო მრავალი ჯილდო – ემის 31 პრაიმტაიმ ჯილდო, ენის 30 ჯილდო და პიბოდის ჯილდო. ჰომერის წამოძახილი „D'oh!“ ინგლისური სასაუბრო ენის ნაწილად იქცა. თავად სერიალმა გავლენა იქონია მრავალ შემდგომ სიტკომზე. მიუხედავად ამისა, წლების განმავლობაში მისი ხარისხის კლებამ კრიტიკა გამოიწვია.

## წარმოშობა 
### პერსონაჟები 
## გამოშვება
### ჩვენება
## რესურსები ინტერნეტში 
*
* 
* 
* 
* სიმფსონების არქივი

## სქოლიო
კატეგორია:ანიმაციური სერიალები
კატეგორია:სიმფსონები
კატეგორია:ამერიკული სიტკომები
კატეგორია:1980-იანი წლების ანიმაციური ტელესერიალები
კატეგორია:1990-იანი წლების ანიმაციური ტელესერიალები
კატეგორია:2000-იანი წლების ანიმაციური ტელესერიალები
კატეგორია:2010-იანი წლების ანიმაციური ტელესერიალები
ბუნდესრატი (გერმანია)

thumb|200px|ბუნდესრატის შენობა
thumb|left|150px|ბუნდესრატის სხდომათა დარბაზი
**ბუნდესრატი** (ფედერალური საბჭო) გერმანიის 16 ფედერალური მიწის წარმომადგენლობა. ბუნდესრატის წევრები არიან ფედერალური მიწების მთავრობათა წევრები. 
თითოეულ ფედერალური მიწას შესაბამისად მოსახლეობისა აქვს 3 დან 6 ხმამდე.

ბუნდესრატის პრეზიდენტი შეთავსებადი თანამდებობაა და აირჩევა 1 წლით, როტაციის წესით, რომელსაც განსაზღვრავს მიწების მოსახლეობის რიცხოვნობა.

ბუნდესრატში შექმნილია 17 მუდმივი კომისია.

## რესურსები ინტერნეტში 
* **ოფიციალური საიტი**

ბუნდესრატი
ბუნდესტაგი

**ბუნდესტაგი** () — გერმანიის პარლამენტი, რომელსაც ირჩევს ხალხი ოთხი წლის ვადით, 622 დეპუტატისგან შედგება. პარლამენტის ვადამდელი დათხოვნა შეუძლია მხოლოდ გერმანიის პრეზიდენტს. ბუნდესტაგის კომპეტენციაში შედის კანცლერის არჩევა.  
1999 წლიდან ბუნდესტაგი განთავსებულია რაიხსტაგის შენობაში.

ბუნდესტაგი კომპლექტდება სანახევროდ მაჟორიტრული, ხოლო სანახევროდ პროპორციული წესით პირდაპირი არჩევნების გზით არჩეული დეპუტატებით. თითოეულ ამომრჩეველს აქვს ორი ხმის უფლება: ერთი პარტიული სიისთვის და მეორე საარჩევნო ოლქის კანდიდატისათვის.

## რესურსები ინტერნეტში 
* **ოფიციალური საიტი**

## სქოლიო 
ბუნდესტაგი
ხუან პერონი

**ხუან დომინგო პერონი** (Juan Domingo Perón) (8 ოქტომბერი, 1895 – 1 ივლისი, 1974) — არგენტინელი გენერალი და პოლიტიკოსი, ორჯერ იქნა არჩეული არგენტინის პრეზიდენტად, ერთხელ ვიცე-პრეზიდენტად. პრეზიდენტის თანამდებობა ეკავა 1946–1955 და 1973–1974 წლებში.

პერონი და მისი მეორე მეუღლე მარია ესტელა უზომოდ პოპულარულები იყვნენ არგენტინის მოსახლეობის გარკვეულ ნაწილში და დღესაც მნიშვნელოვანი ადგილი უჭირავთ პერონისტების პარტიის მიმდევართა გულებში. პერონის მიმდევრები მას მიაწერენ სიღარიბის დაძლევასა და შრომის დაფასების ამაღლებას, ხოლო მოწინააღმდეგეები მას დემაგოგსა და დიქტატორს უწოდებენ. პერონმა დაიწყო პერონიზმის სახელით ცნობილი პოლიტიკური მოძრაობა,  რომელიც დღემდე პოპულარულია არგენტინაში და რომელიც კაპიტალიზმსა და სოციალიზმს შორის მესამე გზას ქადაგებს.

## იხილეთ აგრეთვე
* არგენტინის პრეზიდენტების სია
* პერონიზმი

## რესურსები ინტერნეტში
* ხუან პერონი

კატეგორია:არგენტინის პრეზიდენტები
კატეგორია:მალტის ორდენის რაინდები
კატეგორია:დაბადებული 1895
კატეგორია:გარდაცვლილი 1974
კატეგორია:იტალიელი არგენტინელები
კატეგორია:გადატრიალების შედეგად თანამდებობიდან გადაყენებული ლიდერები
რეზა-შაჰ ფეჰლევი

**რეზა ფეჰლევი** ან **რეზა შაჰი დიდი** (სპარს. رضا پهلوی — Rezâ Pahlavi; დ. 15 მარტი, 1878, ალაშთი, მაზანდარანის ოსტანი, სპარსეთი — გ. 26 ივლისი, 1944,  იოჰანესბურგი, სამხრეთ აფრიკის კავშირი) — ირანის პირველი შაჰანშაჰი ფეჰლევის დინასტიიდან. ტახტზე ავიდა ყაჯარის დინასტიის დამხობის შედეგად 1925 წელს. მნიშვნელოვანი წვლილი მიუძღვის ქვეყნის მოდერნიზაციაში. 

## ბიოგრაფია
მისი დედა ქართველი იყო. სამხედრო კარიერა დაიწყო სპარსეთის კაზაკთა ბრიგადაში რიგითად. წარმატებული სამხედრო კარიერის განმავლობაში მიაღწია გენერლის ჩინს. 1921 წელს მეთაურობდა კაზაკთა ბრიგადას, შემდეგ დივიზიას. 1921 წელს სარგებლობს ქვეყანაში შიდა არეულობით და ბოლშევიკების მხარდაჭერით და იკავებს თეირანს. სპარსეთის შაჰის, აჰმედ შაჰ ყაჯარის მიერ ინიშნება თეირანის სამხედრო გუბერნატორად და ქვეყნის შეიარაღებული ძალების მტავარსადრლად, 1923 წლიდან კი პრემიერ-მინისტრად. ისარგებლა რა საკუთარი გავლენებითა და თანამდებობით, 1925 წლის 31 ოქტომბერს დაამხო მონარქი. იმავე წლის 12 დეკემბერს დამფუძნებელმა ასამბლეამ ის შაჰად გამოაცხადა. 

1935 წელს მოითხოვა, რომ უცხო ქვეყნებს ოფიციალურად გამოეყენებინათ სახელმწიფოს თვითდასახელება - „ირანი“, მანამდე გამოყენებული სპარსეთის ნაცვლად. გაიყვანა ტრანსირანული რკინიგზის ხაზი, დააარსა თეირანის უნივერსიტეტი. ქვეყნის ცენტრალიზაციის მიზნით ებრძოდა ფეოდალური ხანების სეპარატიზმს. გაატარა რეფორემბი სასამართლო, სამხედრო და განათლების სფეროში, ცდილობდა პოლიტიკური სუვერენიტეტის და ეკონომიკური დამოუკიდებლობის განნმტკიცებას. 1941 წელს მეორე მსოფლიო ომის მსვლელობისას სცადა უარი ეთქვა დიდი ბრიტანეთისა და სსრკ-სთვის მათი ჯარების ქვეყნის ტერიტორიაზე განლაგებაზე, რის გამოც მოკავშირეთა მიერ იძულებული გახდა ტახტზე უარი ეთქვა. გარდაიცვალა იოჰანესბურგში. მისმა მემკვიდრემ მუჰამედ რეზა ფეჰლევიმ მამის ნეშტი ირანში გადაიტანა და თეირანთან ახლოს, ქალაქ რეიში, სპეციალურად აგებულ დიდებულ მავზოლეუმში დაასვენა, თუმცა ისლამური რევოლუციის შემდეგ აიათოლას განკარგულებით მავზოლეუმი დაანგრიეს.

## შვილები
* ჰამდამსალთანე ფეჰლევი (1903–1978)
* შამს ფეჰლევი (1917–1996)
* მუჰამედ რეზა ფეჰლევი (1919–1980)
* აშრაფ ფეჰლევი (1919–2016)
* ალი რეზა ფეჰლევი (1922–1954)
* გოლამ რეზა ფეჰლევი (დაიბადა 1923)
* აბდულ რეზა ფეჰლევი (1924–2004)
* აჰმედ რეზა ფეჰლევი (1925–1981)
* მაჰმუდ რეზა ფეჰლევი (1926–2001)
* ფატიმა ფეჰლევი (1928–1987)
* ჰამიდ რეზა ფეჰლევი (1932–1992)

## ლიტერატურა
## სქოლიო 
კატეგორია:სპარსეთის მონარქები
კატეგორია:ფეჰლევიანები
კატეგორია:დაბადებული 15 მარტი
კატეგორია:დაბადებული 1878
კატეგორია:გარდაცვლილი 26 ივლისი
კატეგორია:გარდაცვლილი 1944
კატეგორია:მეორე მსოფლიო ომის პოლიტიკური ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
მაგოტი

**მაგოტი** ან **ბერბერული მაკაკა** (ლათ. Macaca sylvanus) — ერთადერთი მაიმუნი, რომელიც ველური სახით ცხოვრობს ევროპის ტერიტორიაზე (გიბრალტარზე). გარდა ამისა, მაგოტი ერთადერთი მაკაკაა, რომელიც აზიის გარეთ ცხოვრობს.

მაგოტი უკუდო ვიწროცხვირა მაიმუნია. სხეული დაფარული აქვს ხშირი მუქი-ყვითელი ბალნით, ხშირად მოწითალო ელვარებით. მამრის სიგრძე 75-80 სმ-ს აღწევს, წონა - 13-15 კგ-ს. მდედრები ოდნავ მცირე ზომის არიან. 4-5 წლის ასაკში მაგოტები ზრდასრულ ასაკს აღწევენ, სულ 20 წელს ცხოვრობენ. გავრცელებულია ატლასის მთებში (მაროკო, ალჟირი და ტუნისი) და გიბრალტარის კლდეებზე.

მაგოტები მთებში ზღვის დონიდან 2300 მ-მდე ცხოვრობენ. იტანენ -10 °С სიცივეს. ცხოვრობენ ფიჭვნარ, მუხის ტყეებში, იკვებებიან მცენარეული ნაყოფით, ძირხვენებით, წიწვოვანი ხეების თესლებით და ზოგიერთი სახის მწერებით (პეპლები, ხოჭოები და მისთ.).

აფრიკის მთებში ბერბერული მაკაკები მუდამ მრავლად იყვნენ, თუმცა გიბრალტარში ისინი გადაშენების პირზე იყნენ მისული XX საუკუნის შუა რიცხვებში. ადგილობრივი მმართველობის მიერ მიღებულმა ზომებმა მაკაკების ან სახეობის გადარჩენა მოახერხა.

მაგოტი გამოსახულია გიბრალტარის 5 პენსიან მონეტაზე. მეორე მხარეს გამოსახულია დედოფალი ელისაბედ II.

## ლიტერატურა 
* Thomas Geissmann: *Vergleichende Primatologie.* Springer-Verlag, Berlin u. a. 2003, ISBN 3-540-43645-6.
* Ronald M. Nowak: ''Walker's Mammals of the World.* 6th edition. Johns Hopkins University Press, Baltimore MD 1999, ISBN 0-8018-5789-9.

## რესურსები ინტერნეტში 
*ARKive - images and movies of the Barbary Macaque *(Macaca sylvanus)'' 

კატეგორია:მაკაკები
კატეგორია:ევროპის ძუძუმწოვრები
იაპონიის საჰაერო სივრცის კვლევის სააგენტო

**იაპონიის საჰაერო სივრცის კვლევის სააგენტო** (宇宙航空研究開発機構 Uchū-Kōkū-Kenkyū-Kaihatsu-Kikō?), ან **JAXA**, იაპონიის ეროვნული კოსმოსური სააგენტო. დაფუძნდა 2003 წლის 1 ოქტომბერს სამი მანამდე დამოუკიდებელი ორგანიზაციის გაერთიანებით. სააგენტოს მოვალეობაა გამოიკვლიოს, განავითაროს და გაუშვას ორბიტაზე სატელიტები, და ჩართულია მრავალ მისიაში, როგორიცაა ასტეროიდების გამოკვლევა და შესაძლო პილოტირებადი მისია მთვარეზე.

კატეგორია:კოსმოსური კვლევის ორგანიზაციები
კატეგორია:იაპონიის კოსმოსური პროგრამები
კატეგორია:ორგანიზაციები ანბანის მიხედვით
კაგუია

**კაგუია** (იაპ. かぐや), ოფიციალურად **SELENE** (ძვ. ბერძნ.: Σελήνη, მთვარე) — მეორე იაპონური სამთვარეო ორბიტალური კოსმოსური ხომალდი. სახელი სელენოლოგიური და საინჟინრო მკვლევრის აკრონომია, ხოლო მეტსახელი "კაგუია" შერჩეულ იქნა საზოგადოების მიერ, ძველი იაპონური ხალხური ზღაპრიდან "ბამბუკის მჭრელის ამბავი", სადაც კაგუია მთვარის პრინცესა იყო. იაპონიის საჰაერო სივრცის კვლევის სააგენტოს მიერ შექმნილი ზონდი 2007 წლის 14 სექტემბერს გაუშვეს.

სელენე მთვარის კვლევისადმი განახლებული ინტერესის შედეგია და აპოლოს პროგრამის შემდეგ უდიდესი სამთვარეო მისიაა, რომელიც მოჰყვა იაპონიის პირველ სამთვარეო საცდელ ზონდს "ჰაგორომო", გაშვებულს 1990 წელს. 2007 წლის ოქტომბერში ჩინეთიც აპირებს ჩანგ'ე 1 მთვარის მკვლევრის გაშვებას, რომელსაც მოჰყვება ინდოეთის "ჩანდრაიაანი" და აშშ-ის "Lunar Reconnaissance Orbiter" 2008 წელს. აშშ, ევროპის ქვეყნები, რუსეთი, იაპონია და ჩინეთი 2018 წლისთვის აპირებენ მთვარეზე საბაზო საკვლევი მისიის აშენებას.

კატეგორია:იაპონიის კოსმოსური პროგრამა
კატეგორია:მთვარის კვლევის პროგრამები
საქართველოს მეგობართა ახალი ჯგუფი

**საქართველოს მეგობართა ახალი ჯგუფი** 2005 წლის თებერვალში საქართველოს ინიციატივით შეიქმნა. მასში გაერთიანდნენ ლიეტუვა, ლატვია, ესტონეთი, პოლონეთი, ბულგარეთი, რუმინეთი, მოგვიანებით კი შეუერთდა ჩეხეთის რესპუბლიკა. ჯგუფის პირველი შეხვედრა გაიმართა 2005 წლის 4 თებერვალს თბილისში. ჯგუფის მიზანია შუამდგომბლობა გაუწიოს საქართველოს ევროატლანტიკურ ალიანსში და ევროსტრუქტურებში ინტეგრაციაში.

## სქოლიო
კატეგორია:საქართველოს საგარეო ურთიერთობები
ტანეგაშიმის კოსმოსური ცენტრი

ან **TNSC** () — მეორე და ყველაზე მსხვილი კოსმოდრომი იაპონიაში. დაფუძნდა 1969 წელს და მართავს იაპონიის საჰაერო სივრცის კვლევის სააგენტო. მდებარეობს კუნძულ ტანეგაშიმას სამხრეთ-აღმოსავლეთ სანაპიროზე, კაგოშიმას პრეფექტურის სამხრეთით, 115 კმ-ში სამხრეთით კუნძული კიუსიუდან.

## იხილეთ აგრეთვე
* JAXA
* უტინოურას კოსმოსური ცენტრი

## რესურსები ინტერნეტში 
* TNSC JAXA-ს გვერდზე
* TNSC JAXA-ს გვერდზე 
* TNSC მარკ უეიდის ასტრონავტიკის ენციკლოპედიაში 

კატეგორია:კოსმოდრომები
ალან შეპარდი

thumb|right|ალან შეპარდი
**ალან ბარტლეტ შეპარდი უმცროსი** ( დ. 18 ნოემბერი, 1923 — გ. 21 ივლისი, 1998) — კოსმოსში გასული პირველი ამერიკელი და მსოფლიოში მეორე ასტრონავტი იყო. იგი შემდგომში ხელმძღვანელობდა აპოლო 14-ის მისიას და მთვარეზე გადასხდომილი მეხუთე ადამიანი იყო.

## განათლება 
დაბადებულმა დერიში, ნიუ-ჰემპშირი, შეპარდმა ადმირალ ფარაგატის აკადემია დაამთავრა 1941 წელს და მეცნიერული ხარისხის ბაკალავრის წოდება მიიღო შეერთებული შტატების საზღვაო აკადემიისგან ანაპოლისში 1944 წელს. 

## რესურსები ინტერნეტში 
* ენციკლოპედია „ბრიტანიკა“

კატეგორია:ამერიკელი კოსმონავტები
კატეგორია:ამერიკელი საზღვაო ადმირალები
კატეგორია:დაბადებული  18 ნოემბერი
კატეგორია:დაბადებული 1923
კატეგორია:გარდაცვლილი 21 ივლისი
კატეგორია:გარდაცვლილი 1998
კატეგორია:XX საუკუნის ამერიკელი ბიზნესმენები
Boeing

**ბოინგი** (The Boeing Company; NYSE: BA, TYO: 7661 ) — ერთ-ერთი უმსხვილესი საავიაციო და თავდაცვის ტექნიკის მწარმოებელი კორპორაცია; დააფუძნა უილიამ ედვარდ ბოინგმა, როგორც პასიფიკ აერო პროდაქტს ქომფანი (The Pacific Aero Products Company). საერთაშორისო შტაბ-ბინა განლაგებულია ჩიკაგოში, ილინოისი. ბოინგი უმსხვილესი გლობალური თვითმფრინავების მწარმოებელია შემოსავლების მიხედვით, სიდიდით მეორე წარმოეული ტექნიკის რაოდენობით და ასევე მეორე უმსხვილესი საჰაეროს და თავდაცვის პროექტების კონტრაქტორი მსოფლიოში.

ბოინგი დიდი ხნის განმავლობაში მსოფლიოს უმსხვილესი სამოქალაქო ავიამფრენების მწარმებელი კომპანია იყო. 2006 წელს მის წილზე მოვიდა გლობალური კომერციული თვითმფრინავების შეკვეთების 55%, პირველად 2000 წლის შემდეგ. უმსხვილეს ექსპორტიორს აშშ-ში, ბოინგის აქციები დოუ-ჯონსის ინდუსტრიული საშუალოს კომპონენტია.

## თვითმფრინავების დაკვეთები და მიწოდებები 
thumb|200px|ბოინგის 4 მოდელის შედარებითი სქემა

### დაკვეთები 
**2009**
* 147 Boeing 737
* -1 Boeing 747
* -3 Boeing 767
* 18 Boeing 777
* -70 Boeing 787

**2008**
* 484 Boeing 737
* 4 Boeing 747
* 28 Boeing 767
* 54 Boeing 777
* 93 Boeing 787

**2007**
* 846 Boeing 737
* 21 Boeing 747
* 36 Boeing 767
* 141 Boeing 777
* 369 Boeing 787

### მიწოდებები 
**2009**
* 309 Boeing 737
* 6 Boeing 747
* 11 Boeing 767
* 68 Boeing 777

**2008**
* 290 Boeing 737
* 14 Boeing 747
* 10 Boeing 767
* 61 Boeing 777

**2007**
* 330 Boeing 737
* 16 Boeing 747
* 12 Boeing 767
* 83 Boeing 777

## რესურსები ინტერნეტში 
* ოფიციალური გერმანული საიტი 
* Boeing Media
* Boeing Satellite Systems

კატეგორია:ავიამშენებელი კომპანიები
კატეგორია:თვითმფრინავების მწარმოებელი კომპანიები
კატეგორია:დოუ ჯონსის ინდუსტრიული საშუალო
კატეგორია:აშშ-ის კომპანიები
ევროპის საფეხბურთო ჩემპიონატი 2008

2008 წლის უეფას ევროპის საფეხბურთო ჩემპიონატი, ხშირად უბრალოდ **ევრო 2008**, ჩატარდა ავსტრიასა და შვეიცარიაში, 2008 წლის 7 ივნისიდან 29 ივნისამდე. ეს მეორეა სამი გაერთიანებულად მოგებული კენჟისყრების სერიიდან, ევრო 2000-ის, რომელსაც ბელგამ და ნიდერლანდმა უმასპინძლა და ევრო 2012-ის გვერდზე, რომელსაც პოლონეთი და უკრაინა უმასპინძლებს.

ტურნირში მთლიანად 16 გუნდი მონაწილეობდა. ავსტრია და შვეიცარია ავტომატურად თამაშობდნენ, როგორც მასპინძელი ქვეყნების ნაკრებები. ავსტრიისთვის ეს მონაწილეობა დებიუტი იყო ამ საფეხბურო ტურნირში. დარჩენილი 14 გუნდი გამოვლინდა საკვალიფიკაციო მატჩების შედეგად, რომლებიც 2006 წლის აგვისტოში დაიწყო.

## ქალაქები და სტადიონები 

ფაილი:Euro2008 suisse autriche carte.png

## ჯგუფები 
### A ჯგუფი 
----

----

----

----

----

### B ჯგუფი 
----

----

----

----

----

### C ჯგუფი 
----

----

----

----

----

### D ჯგუფი 
----

----

----

----

----

## პლეი-ოფი 
### მეოთხედფინალები 
----

----

----

### ნახევარფინალები 
----

### ფინალი 
## პრიზები 
ტურნირის მთლიანი საპრიზო ფონდი არის 184 მილიონი ევრო, რომელიც შესაბამისად გადანაწილდება ტურნირში მონაწილე 16 გუნდზე. წინა ტურნირზე საპრიზო ფონდი შეადგენდა 129 მილიონ ევროს.

მონაწილეობის მიღებისთვის თითოეულ გუნდს გადაეცემა 7,5 მლნ ევრო.

* დამატებით, ჯგუფურ ეტაპზე:
** გამარჯვება: 1 მლნ ევრო
** ფრე: 500,000 ევრო
* მეოთხედფინალი: 2 მლნ ევრო
* ნახევარფინალი: 3 მლნ ევრო
* მესამე ადგილისთვის: 4,5 მლნ ევრო
* ფინალი: 7,5 მლნ ევრო

იმ შემთხვევაში თუ ტურნირის გამარჯვებული ჯგუფში ყველა შეხვედრას მოიგებს საბოლოო ჯამში ჯილდოს სახით 23 მილიონ ევროს მიიღებს.

## რესურსები ინტერნეტში 
* ოფიციალური საიტი

2008
აღმოსავლეთი აფრიკა

right|thumb|350px|
**აღმოსავლეთი აფრიკა** — აფრიკის კონტინენტის უკიდურეს აღმოსავლეთში მდებარე რეგიონი, რომელსაც გეოგრაფია და გეოპოლიტიკა განსაზღვრავს. გაეროს გეოგრაფიული რეგიონების სქემის მიხედვით მასში 19 ტერიტორია შედის:

* კენია, ტანზანია და უგანდა – აღმოსავლეთ აფრიკის თანამეგობრობა (EAC)
* ჯიბუტი, ერიტრეა, ეთიოპია და სომალი – აფრიკის რქა
* ბურუნდი და რუანდა – EAC-ის წევრები 2007 წლის 18 ივნისიდან, ხანდახან ცენტრალურ აფრიკად მოიაზრებიან
* მოზამბიკი და მადაგასკარი – ხანდახან სამხრეთ აფრიკად მოიაზრებიან
* მალავი, ზამბია და ზიმბაბვე – ხშირად მოიაზრებიან სამხრეთ აფრიკის ნაწილად
* კომორის კუნძულები, მავრიკი და სეიშელის კუნძულები – მცირე კუნძული-ქვეყნები ინდოეთის ოკეანეში
* რეიუნიონი და მაიოტა – საფრანგეთის ტერიტორიები ინდოეთის ოკეანეში

გეოგრაფიულად, ეგვიპტე და სუდანიც ზოგჯერ ამ რეგიონში მოიაზრება.

კატეგორია:გაეროს სუბრეგიონები
კატეგორია:აფრიკა
კატეგორია:აღმოსავლეთი აფრიკა
რაჯასი

**რაჯასი** (სანსკ. रजस् rajas "ვნება") — ცნება ინდუიზმში,  ერთ-ერთი გუნა, ენერგიისა და ვნების ბუნება. რაჯასი ამოძრავებს მაღალი ვარნის წარმომადგენლებს — კშატრიებს (მეომრებს). საერთო გაგებით **რაჯასი** არსებათა სექსუალური ენერგიის, ვნების, აქტიური მოქმედების წყაროს წარმოადგენს.

კატეგორია:ინდუისტური სახელდებები
ქარიბდა

**ქარიბდა** (ბერძნ. Χαρυβδις) — ურჩხული. მესინის სრუტეში მდებარე საშიში გასასვლელი, რომელსაც რაღაც ურჩხულად წარმოიდგენდნენ. (იხ. სკილა)

კატეგორია:ბერძნული მითოლოგია
კატეგორია:ბერძნული მითოლოგიური არსებები
კატეგორია:ნაიადები
კატეგორია:პოსეიდონის შთამომავლობა
აბიები

**აბიები** (ბერძნ. ῎Αβιοι, οἱ) - ჰომეროსთან დამოწმებული ერთ-ერთი პელაზგური თუ თრაკიული ტომი. ჰომეროსის და სტრაბონის მიხედვით ისინი ცხოვრობდნენ შავი ზღვის ჩრდილოეთ სანაპიროზე. არ ქმნიდნენ ოჯახებს და თავს უძღვნიდნენ ღმერთებს. 

## წყაროები 
* ალექსანდროს რიზოს რანგავისი, არქეოლოგიის ბერძნული ლექსიკონი, გამომცემლობა: *Ανέστη Κωνσταντινίδου*, ათენი, 1888-1891 წლები
* Διόφαντος, Ποντικαί: ისტორიები

კატეგორია:ბერძნული მითოლოგია
ჩრდილოეთი აფრიკა

მინი|

**ჩრდილოეთი აფრიკა** — მდებარეობს აფრიკის კონტინენტის ყველაზე ფართო ნაწილში. გეოპოლიტიკურად, გაეროს განსაზღვრებით მასში შედიან:

* ალჟირი
* ეგვიპტე
* ლიბია
* მაროკო
* სუდანი
* ტუნისი
* დასავლეთი საჰარა

ხშირად ამ ნაწილს მიაკუთვნებენ ეთიოპიას, ერიტრეას, მავრიტანიას, კანარის კუნძულებსა და მადეირას.

## ტერიტორიები და რეგიონები 
## რესურსები ინტერნეტში 
* North of Africa 

## სქოლიო 
კატეგორია:აფრიკა
კატეგორია:ჩრდილოეთი აფრიკა
აბუნდანცია

thumb|
**აბუნდაცია** ( — დოვლათი) - დოვლათის რომაული განსახიერება. ზოგჯერ ითვლებოდა ცერერას თანამგზავრად. ხელოვნებაში აბუნდანცია ლამაზ ქალად გამოისახედობა, ხელში ეჭირა სიუხვის რქა, საიდანაც ოქროს მონეტებს ყრიდა.

## იხილეთ აგრეთვე 
* ფორტუნა
* ტიხე

## ლიტერატურა
* Emil Aust: Abundantia. In: Paulys Realencyclopädie der classischen Altertumswissenschaft (RE). Band I,1, Stuttgart 1893, Sp. 125 f.
* Bechtold-Stäubli (Hg.): Handwörterbuch des deutschen Aberglaubens. Berlin 1987, Bd. 1, S. 124f

## რესურსები ინტერნეტში
კატეგორია:რომაული მითოლოგია
კატეგორია:რომაული ქალღმერთები
კატეგორია:იღბალის ქალღმერთები
ჩრდილო-დასავლეთის გასასვლელი

thumb|350px||ჩრდილო-დასავლეთის გასასვლელი
**ჩრდილო-დასავლეთის გასასვლელი** (ინგლ. Northwest Passage) — საზღვაო გზა ჩრდილოეთ ყინულოვან ოკეანეზე ჩრდილოეთ ამერიკის ჩრდილოეთი სანაპიროს გასწვრივ კანადის არქტიკული არქიპელაგის გადაკვეთაზე. ყველაზე მოკლე გზა წყლით ევროპიდან აზიაში. ერთმანეთს აკავშირებს ატლანტისა და წყნარ ოკეანეებს.

პირველმა გამოიკვლია რუალ ამუნდსენმა 1903-06 წლებში. 2007 წლის სექტემბერში ევროპულმა კოსმოსურმა სააგენტომ განაცხადა, რომ არქტიკული ზღვის ყინულის რეგიონი ბოლო 30 წლის განმავლობაში მინიმუმამდე შემცირდა, რამაც ჩრდილო-დასავლეთის გასასვლელი სანაოსნოდ ხსნილი გახადა.

## რესურსები ინტერნეტში 
* US Navy: Identifying Surface Warfare Missions in an Ice-free Arctic 
* Russia's Deep-Sea Flag-Planting at North Pole Strikes a Chill... - Washington Post
* Russia plants flag staking claim to Arctic region - CBC World
* A *new* race for the North Pole Russia plants flag, Canada sends troops World Socialist Web
* Canada to strengthen Arctic claim - BBC News
* Cold Wars in the Arctic: *Canada Takes on Russia in Race* - DerSpeigel...

კატეგორია:კანადის გეოგრაფია
კატეგორია:ჩრდილოეთის ყინულოვანი ოკეანე
კატეგორია:არქტიკა
აგავე

**აგავე** () — ბერძნულ მითოლოგიაში ჰარმონიასა და კადმოსის ასული, ავტონოესა და სემელეს და. აგავე არ აღიარებდა დიონისეს ღვთაებრივ წარმოშობას, რისთვისაც ღვინის ღმერთმა გააგიჟა და დააგლეჯინა საკუთარი შვილი პენთევსი. ეს სიუჟეტი დაამუშავა ევრიპიდემ ტრაგედიაში "ბაკხელები".

კატეგორია:ბერძნული მითოლოგია
ავტონოე

**ავტონოე** () — ჰარმონიასა და კადმოსის ასული, პენელოპეს მოახლე, არისტევსის მეუღლე, აქტეონის დედა. მონაწილეობდა იმ ბაკხელ ქალთა როკვაში, რომელთაც პანთევსი მოკლეს.

მის სახელს ატარებს პლანეტა იუპიტერის თანამგზავრი ავტონოე.

## ლიტერატურა 
* გელოვანი ა., „მითოლოგიური ლექსიკონი“, თბილისი, 1983, გვ. 32
* დიოდორე სიცილიელი, *The Library of History* translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59&#x2013;8. Online version at Bill Thayer's Web Site
* Diodorus Siculus, *Bibliotheca Historica. Vol 1-2*. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888-1890. Greek text available at the Perseus Digital Library.

კატეგორია:ბერძნული მითოლოგია
აგამედე

საკუთარი სახელი **აგამედე** შეიძლება აღნიშნავდეს:

* აგამედე () — ავგეს ქალიშვილი ბერძნულ მითოლოგიაში
* აგამედე () — ერგინოსის ვაჟი ბერძნულ მითოლოგიაში
აგამედე (გრძნეული ქალი)

**აგამედე** () — ავგეს ქალიშვილი, თესალიელი გრძნეული ქალი, ჰომეროსის თანახმად სასწაულებრივი წამლების დამამზადებელი. ძველი ბერძნები ხშირად მედეასთან ერთად იხსენიებდნენ და ზოგ მეცნიერთა აზრით, შესაძლებელია მედეას სხვა სახელიც იყოს.

## სქოლიო
კატეგორია:ბერძნული მითოლოგია
კატეგორია:ფიზიკოსები
კატეგორია:ძველი ბერძენი ფიზიკოსები
აგამედე (გმირი)

**აგამედე** () — ორქომენის მეფის ერგინოსის ვაჟი, გმირი, ლეგენდარული მშენებელი, რომელმაც თავის ძმა ტროფონიოსთან ერთად, მრავალი დიდებული და საოცარი შენობა ააგო (დელფოს ტაძარი, ავგეასა და ჰირიევსის საგანძურთსაცავები და სხვა).

## იხილეთ აგრეთვე 
* ტროფონიოსი

## სქოლიო
კატეგორია:ბერძნული მითოლოგია
ჟაკ ოფენბახი

**ჟაკ ოფენბახი** (; დ. 20 ივნისი, 1819 — გ. 5 ოქტომბერი, 1880) — ფრანგი კომპოზიტორი და დირიჟორი. კლასიკური ოპერეტის ერთ-ერთი დამაარსებელი. 1855 წელს დააარსა თეატრი „პარიზენი“. ოფენბახს დიდი პოპულარობა მოუტანა ოპერეტამ „ორფევსი ქვესკნელში“ (1858). ავტორია ოპერების „მადამ ფავარი“ (1878), „ჰოფმანის ზღაპრები“ (1880) და სხვა. დაწერილი აქვს 100-ზე მეტი ოპერეტა. წარმოშობით ებრაელი იყო, ნამდვილი გვარი — ებერშტი.

## რესურსები ინტერნეტში
* 
* 
* ჟაკ ოფენბახი — Universalis
* 

## სქოლიო
კატეგორია:დაბადებული  20 ივნისი
კატეგორია:დაბადებული 1819
კატეგორია:გარდაცვლილი 5 ოქტომბერი
კატეგორია:გარდაცვლილი 1880
კატეგორია:XIX საუკუნის კლასიკური კომპოზიტორები
კატეგორია:XIX საუკუნის გერმანელი კომპოზიტორები
კატეგორია:XIX საუკუნის მამაკაცი მუსიკოსები
კატეგორია:მონმარტრის სასაფლაოზე დაკრძალულნი
კატეგორია:გერმანელი კლასიკური მუსიკის კომპოზიტორები
კატეგორია:ფრანგი კომპოზიტორები
კატეგორია:გერმანელი მამაკაცი კლასიკური მუსიკის კომპოზიტორები
კატეგორია:გერმანელი ოპერის კომპოზიტორები
კატეგორია:გერმანელი რომანტიკოსი კომპოზიტორები
კატეგორია:ფრანგი დირიჟორები
კატეგორია:მამაკაცი ოპერის კომპოზიტორები
ციურიხის უნივერსიტეტი

thumb|300px|ციურიხის უნივერსიტეტის კამპუსი
**ციურიხის უნივერსიტეტი** (გერმ.: Universität Zürich) — უმსხვილესი უნივერსიტეტი შვეიცარიაში, ქალაქ ციურიხში. დაარსდა 1833 წლის 29 აპრილს თეოლოგიის, იურისპრუდენციის, მედიცინისა და ფილოსოფიის ფაკულტეტებით. ამჟამად უნივერსიტეტის მიმართულებებია ხელოვნება, ეკონომიკა, იურისპრუდენცია, მედიცინა, მეცნიერება, თეოლოგია და ვეტერინარიული მედიცინა. გაერთიანებულია ევროპის კვლევითი უნივერსიტეტების ლიგაში.

კატეგორია:შვეიცარიის უნივერსიტეტები
კატეგორია:ციურიხი
კატეგორია:უნივერსიტეტები ანბანის მიხედვით
ევროპის საბჭო

**ევროპის საბჭო**, *შემოკლ.* **ევროსაბჭო** (, ) — რეგიონალური ორგანიზაცია, რომელიც შედგება ევროპის 46 სახელმწიფოსგან. მისი მიზნებია: 
#ადამიანის უფლებების, პლურალისტური დემოკრატიის და კანონის უზენაესობის დაცვა; 
#ევროპის კულტურული მრავალფეროვნების შესახებ ცოდნის ამაღლება, ევროპული კულტურის განვითარება; 
#ევროპული საზოგადოების წინაშე მდგარ პრობლემათა გადაწყვეტის გზების ძიება (უმცირესობათა დისკრიმინაცია, ქსენოფობია, შეუწყნარებლობა, გარემოს დაცვა, კლონირება, შიდსი, ნარკოტიკები, ორგანიზებული დანაშაული და სხვა).

## ისტორია
შეიქმნა 1949 წლის 5 მაისს ლონდონში დასავლეთ ევროპის ათი სახელმწიფოს მიერ (ბელგია, დანია, გაერთიანებული სამეფო, ირლანდია, იტალია, ლუქსემბურგი, ნიდერლანდები, ნორვეგია, საფრანგეთი და შვედეთი).  შტაბ-ბინა მდებარეობს სტრასბურგში.

საქართველო ევროსაბჭოს სრულუფლებიანი წევრი გახდა 1999 წლის 27 აპრილს. საბჭოს მინისტრთა კომიტეტში საქართველოს წარმოადგენს ქვეყნის საგარეო საქმეთა მინისტრი. საბჭოში იმყოფება აგრეთვე საქართველოს მუდმივი წარმომადგენელი. საპარლამენტო ასამბლეასა და ადგილობრივ და რეგიონულ ხელისუფალთა კონგრესში საქართველოს დელეგაცია წარმოდგენილია 5 მუდმივი წევრითა და ამავე რაოდენობის შემცვლელით. 

### ევროპის საბჭოს საპარლამენტო ასამბლეა
2022 წლის 25 თებერვალს ევროპის საბჭოს საპარლამენტო ასამბლეამ რუსეთის ფედერაციას წევრობიდან გაურიცხავად შეუჩერა წარმომადგენლობითი უფლებები რუსეთ-უკრაინის ომის დროს უკრაინაში სამხედრო შეჭრის გამო. ამავე წლის 15 მარტს რუსეთმა ევროსაბჭოს შეატყობინა, რომ ტოვებს ორგანიზაციას. თუკი რუსეთი ნებაყოფლობით გავა საბჭოდან, გასვლის თარიღად მიიჩნევა მომავალი წლის 1 იანვარი. მაგრამ ევროპის საბჭოს მინისტრთა კომიტეტს შეუძლია თავისი გადაწყვეტილებით შეუწყვიტოს მოსკოვს წევრობა იმ თარიღიდან, რომელსაც თვითონ დაადგენს. 16 მარტს ევროპის საბჭოს მინისტრთა კომიტეტმა საგანგებო სხდომაზე რუსეთი ევროპის საბჭოდან გარიცხა.

2022 წლის 17 მარტს ევროპის საბჭომ ბელარუსთან ურთიერთობები შეაჩერა, რის მიზეზად ევროპის საბჭოს მინისტრთა კომიტეტი ასახელებს ბელარუსის აქტიურ ჩართვას უკრაინის წინააღმდეგ მიმდინარე რუსეთის აგრესიაში.

## იხილეთ აგრეთვე 
* ადამიანის უფლებათა ევროპული სასამართლო
* ევროპის კავშირი
* ევროპის უშიშროებისა და თანამშრომლობის ორგანიზაცია

## ლიტერატურა
## რესურსები ინტერნეტში 
* 
* General Agreement on Privileges and Immunities of the Council of Europe 

## სქოლიო
*
კატეგორია:სტრასბური
კატეგორია:საერთაშორისო ორგანიზაციები
კატეგორია:ორგანიზაციები ანბანის მიხედვით
ევროპული კოსმოსური სააგენტო

[მინი|ევროპული კოსმოსური სააგენტოს სათაო ოფისი. [პარიზი, საფრანგეთი.]]
**ევროპული კოსმოსური სააგენტო** (აკრონიმი ЕSА; ინგლ. European Space Agency) — საერთაშორისო ორგანიზაცია, შექმნილი 1975 წელს ევროპელთა ერთობლივი ძალისხმევით კოსმოსის ათვისებითვის.

ამჟამად სააგენტოში გაერთიანებული 17 წევრი:

* ავსტრია
* ბელგია
* დანია
* ფინეთი
* საფრანგეთი
* გერმანია
* ირლანდია
* იტალია
* ნიდერლანდები
* ნორვეგია
* პორტუგალია
* ესპანეთი
* შვედეთი
* შვეიცარია
* დიდი ბრიტანეთი
* საბერძნეთი (22 მარტიდან, 2005)
* ლუქსემბურგი (5 აგვისტოდან, 2005)
ზოგიერთ პროექტში მონაწილეობას ასევე იღებენ კანადა, უნგრეთი და ჩეხეთი.

## ლიტერატურა 
* Peeters, Walter (2000). *Space Marketing: A European Perspective* (Space Technology Library). .
* Zabusky, Stacia (1995 and 2001). *Launching Europe: An Ethnography of European Cooperation in Space Science*. ISBN B00005OBX2.
* Harvey, Brian (2003). ''Europe's Space Programme: To Ariane and Beyond''. .

## რესურსები ინტერნეტში 
*A European strategy for space – Europa
*Convention for the establishment of a European Space Agency, სექტემბერი, 2005
* Convention for the Establishment of a European Space Agency, Annex I: Privileges and Immunities

კატეგორია:საერთაშორისო ორგანიზაციები
კატეგორია:ევროპის ორგანიზაციები
კატეგორია:კოსმოსური ორგანიზაციები
კატეგორია:ორგანიზაციები ანბანის მიხედვით
აგამემნონი (მრავალმნიშვნელოვანი)

საკუთარი სახელი **აგამემნონი** შეიძლება აღნიშნავდეს:

* აგამემნონი — მითური მეფე;
* „აგამემნონი“ — ესქილეს ტრაგედია.
გააზრებული სიზმარი

[thumb|300px|[ჰიპნოსი და თანატოსი - "ძილი და მისი ნახევარძმა სიკვდილი", ჯონ უილიამ უოტერჰაუზი.]]
**გააზრებული სიზმარი** (ინგლ.: Lucid Dream) — სიზმარი, რომელშიც ადამიანს გააზრებული აქვს, რომ ის სიზმარშია სიზმრის მსვლელობის პროცესში. გააზრებულ სიზმარში ხშირად შესაძლებელია სიზმრის ხასიათისა და მსვლელობის კონტროლი, ისევე როგორც სხვაგვარად ფიზიკურად შეუძლებელი ქმედებების განხორციელება. გააზრებული სიზმრები მკაფიოდ რეალური და ნათელია ხოლმე.

გააზრებული სიზმრის დაწყება შესაძლებელია ორი გზით. სიზმრით წამოწყებული გააზრებული სიზმარი იწყება ჩვეულებრივი სიზმრით, და სიზმრის მნახველი საბოლოოდ ლოგიკურად ასკვნის, რომ ის სიზმრის პროცესშია, ან სიფხიზლით გამოწვეული გააზრებული სიზმარი ჩნდება, როდესაც სიზმრის მნახველი ჩვეულებრივი ფხიზლობის მდგომარეობიდან პირდაპირ სიზმრის მდგომარეობაში გადადის გონებაში წარმოქმნილი აშკარა ლაფსუსის გარეშე.

გააზრებული სიზმარი მეცნიერული კვლევის საგანია და მისი არსებობა კარგად არის შესწავლილი. მეცნიერებმა, როგორიცაა ალან ჰობსონი, მისი სიზმრის კვლევის ნევროფიზიოლოგიური მეთოდით, დიდი წვლილი შეიტანეს გააზრებული სიზმრის შემეცნებაში.
## რესურსები ინტერნეტში
https://en.wikipedia.org/wiki/Lucid_dream

კატეგორია:ძილი
აგანიპე

მინი|200პქ|აგანიპე, ფილიპ გალეს ნახატი
**აგანიპე** () — ბერძნულ მითოლოგიაში, ნიმფა, რომლის სახელი ეწოდებოდა საღვთო წყაროს ჰელიკონის მთაზე.

## რესურსები ინტერნეტში
* აგანიპე — Theoi Project

## საქოლიო
კატეგორია:ბერძნული მითოლოგიის გეოგრაფია
კატეგორია:ნაიადები
კატეგორია:ბერძნული მითოლოგია
აგაპენორი

**აგაპენორი** (ბერძნ. Ἀγαπήνωρ -ορος, ὁ) — არკადიელთა წინამძღოლი ტროას ომში. იგი იყო ერთ-ერთი, ვინც ტროას ცხენში დაიმალა.

უკან დაბრუნებისას ის შტორმა კვიპროსის სანაპიროზე გარიყა. სადაც მან დააარსა ქალაქი პაფოსი და ააშენა იქ აფროდიტეს ცნობილი ტაძარი.

## სქოლიო  
კატეგორია:ტროის ომის მონაწილეები
კატეგორია:ილიადას პერსონაჟები
კატეგორია:კვიპროსის ისტორია
კატეგორია:ბერძნული მითოლოგია